ประจำเดือนมาคืนวันที่4-8มีอะไรวันที่11ตอนประมาณ5ทุ่มแบบไม่ใส่ถุงหรั่งนอก แล้วกินยาคุมฉุกเฉินเม็ดแรกทันทีหลังจากนั้นไม่ถึงครึ่งชมค่ะ กินเม็ดที่2ตอน9โมงวันที่12 วันนี้วันที่14มีอาการมึนหัวคล้ายจะเป็นลมมีอาการชาที่ใบหน้ามือสั่นเล็กน้อย ในช่วงเวลาตอนเย็นค่ะ อาการแบบนี้เรียกผลข้างเคียงยาคุมฉุกเฉินมั้ยคะ หรือเกิดจากความเครียดหรือเป็นอาการท้อง แบบนี้มีโอกาสท้องแค่ไหนคะ
สวัสดีค่ะ ผลข้างเคียงจากการรับประทานยาคุมฉุกเฉินอาจทำให้-ประจำเดือนมาผิดปกติหรือมีเลือดออกจากช่องคลอดก่อนมีประจำเดือน-คัดตีงหน้าอก-คลื่นไส้ อาเจียน-ปวดท้อง-ปวดศีรษะดังนั้นอาการที่กล่าวมา อาจจะเกี่ยวกับการใช้ยาคุมฉุกเฉินได้บ้าง แต่อาจจะเกิดจากสาเหตุอื่นๆเช่นการพักผ่อนน้อย การเปลี่ยนท่าเร็วเกินไปได้เช่นกัน แต่ไม่ใช่อาการที่จำเพาะเจาะจงต่อการตั้งครรภ์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก